ໃນຕອນເຊົ້າຂອງວັນທີ 2 ມິຖຸນາ 2022 ໜ່ວຍພັກຮາກຖານຄະນະໂຄສະນາອົບຮົມແຂວງອຸດົມໄຊ ໄດ້ຈັດພິທີຮັບສະມາຊິກພັກສໍາຮອງຂຶ້ນສົມບູນ ຢ່າງເປັນທາງການ ທີ່ຫ້ອງປະຊຸມຄະນະໂຄສະນາອົບຮົມແຂວງ ໂດຍການເປັນປະທານ ຂອງສະຫາຍ ມໍ ຊົງ ກຳມະການປະຈໍາພັກແຂວງ, ເລຂາໜ່ວຍພັກຮາກຖານ, ຫົວໜ້າຄະນະໂຄສະນາອົບຮົມແຂວງ, ມີຮອງເລຂາໜ່ວຍພັກ, ຄະນະພັກ ແລະ ພ້ອມດ້ວຍສະມາຊິກພັກພາຍໃນເຂົ້າຮ່ວມທັງໝົດ 12 ສະຫາຍ, ຍິງ 5 ສະຫາຍ.
ໃນວັນທີ 1 ພຶດສະພາ 2022 ແຂວງອຸດົມໄຊ ຈັດພິທີປາຖະກະຖາ ເລົ່າມູນເຊື້ອວັນສ້າງຕັັ້ງສາຍພົວພັນການທູດ ລາວ ຫວຽດນາມ ຄົບຮອບ 60 ປີ (05/09/1962-05/09/2022) ວັນເຊັນສົນທິສັນຍາມິດຕະພາບ ແລະ ການຮ່ວມມື ຄົບຮອບ 45 ປີ (18/07/1977-18/07/2022)ຢູ່ສະໂມສອນຂອງແຂວງ ໂດຍໃຫ້ກຽດເຂົ້າຮ່ວມເປັນປະທານຂອງ ທ່ານ ສົມສະຫວາດ ເລັ່ງສະຫວັດ ອະດີດກໍາມະການກົມການເມືອງສູນກາງພັກ, ອະດີດຮອງນາຍົກລັດຖະມົນຕີ ແຫ່ງ ສປປ ລາວ ມີ ທ່ານ ບຸນຄົງ ຫຼ້າຈຽມພອນ ກໍາມະການສໍາຮອງສູນກາງພັກ, ເລຂາຄະນະບໍລິຫານງານພັກແຂວງ, ເຈົ້າແຂວງໆອຸດົມໄຊ ມີບັນດາແຂກເຊີນຈາກກົງສູນໃຫຍ່ແຫ່ງ ສສ ຫວຽດນາມ ປະຈໍາພາກເໜືອລາວ ທີ່ແຂວງຫຼວງພະບາງ, ຄະນະບໍລິຫານງານພັກແຂວງ, ຄະນະປະຈໍາສະພາແຂວງ, ເລຂາພັກເມືອງ, ເຈົ້າເມືອງ 7 ເມືອງ, ອະດີດຄະນະປະຈໍາພັກແຂວງ, ສອງກອງບັນຊາການ, ຄະນະປະຈໍາພັກເມືອງໄຊ, ທະຫານເຂດ II, ບໍລິສັດ 705 ຈໍາກັດ, ສະມາຄົມຫວຽດນາມປະຈໍາແຂວງ, ຫົວໜ້າພະແນກການ-ອົງການ, ພະນັກງານຫຼັກແຫຼ່ງ, ບໍລິສັດ, ນັກທຸລະກິດຊາວຫວຽດນາມ ຕະຫຼອດຮອດນາຍບ້ານເທດສະບານເມືອງໄຊ ເຂົ້າຮ່ວມທັງໝົດ 261 ສະຫາຍ, ຍິງ 53 ສະຫາຍ.
ໃນຕອນແລງຂອງວັນທີ 24 ພຶດສະພາ 2022 ຄະນະໂຄສະນາອົບຮົມເມືອງແບງ ໄດ້ຈັດພິທີ ປາຖະກະຖາ ວັນຜ່າວົງປິດລ້ອມຂອງກອງພັນທີ 2 ວິລະຊົນທີ່ທົ່ງໄຫຫີນຊຽງຂວາງ ຄົບຮອບ 63 ປີ (18 ພຶດສະພາ1959-18 ພຶດສະພາ 2022) ແລະ ວັນວິລະກໍາໂຕນຄຸກຢ່າງມະຫັດສະຈັນຂອງບັນດາຜູ້ນຳຂອງພັກ ແລະ ແນວລາວຮັກຊາດ ຄົບຮອບ 62 ປີ (24 ພຶດສະພາ 1960- 24 ພຶດສະພາ 2022) ຂຶ້ນຢ່າງເປັນທາງການຢູ່ທີ່ສະໂມສອນເມືອງແບງ. ໂດຍພາຍໃຕ້ການເປັນປະທານຂອງທ່ານ ບຸນຮຽມ ແກ້ວຄູນທອງ ກຳມະການປະຈຳພັກເມືອງ, ຫົວໜ້າ ຄະນະໂຄສະນາອົບຮົມເມືອງແບງ ເຊິ່ງມີບັນດາທ່ານ ສະມາຊິກພັກ; ພະນັກງານຫຼັກແຫຼງ; ພະນັກງານ-ລັດຖະກອນ; ທະຫານ-ຕຳຫຼວດ ແລະ ລັດວິສາຫະກິດອ້ອມຂ້າງເມືອງເຂົ້າຮ່ວມຮັບຟັງທັງໝົດຈຳນວນ 97 ທ່ານ, ຍິງ 39 ທ່ານ.
ໃນວັນທີ 16-19 ພຶດສະພາ 2022 ຄະນະໂຄສະນາອົບຮົມແຂວງອຸດົມໄຊ ໄດ້ລົງເຄື່ອນໄຫວເປີດຊຸດອົບຮົມວຽກງານ ຕິດຕາມ, ເກັບກຳສະພາບແນວຄິດ-ຫາງສຽງສັງຄົມໃຫ້ຕາໜ່າງເພື່ອນຮ່ວມງານ ຢູ່ເມືອງປາກແບງ ແລະ ເມືອງຮຸນ ຢ່າງເປັນທາງການ ນຳພາທິມງານ ຂອງສະຫາຍ ມໍ ຊົງ ກຳມະການປະຈຳພັກແຂວງ, ຫົວໜ້າຄະນະໂຄສະນາອົບຮົມແຂວງ. ບັນດາສະຫາຍຮອງເລຂາພັກເມືອງ, ຄະນະຜິດຊອບຂັ້ນແຂວງ-ຂັ້ນເມືອງ, ຄະນະພັກ, ສອງກອງບັນຊາການ, ຕາໜ່າງເພື່ອນຮ່ວມງານອ້ອມຂ້າງເມືອງ ແລະ ຮາກຖານບ້ານ ເຂົ້າຮ່ວມທັງໝົດ 104 ສະຫາຍ, ຍິງ 20 ສະຫາຍ.
ໃນຕອນບ່າຍຂອງວັນທີ 17 ພຶດສະພາ 2022 ໜ່ວຍຊາວໜຸ່ມຮາກຖານ ຄະນະໂຄສະນາອົບຮົມແຂວງ ໄດ້ຈັດຕັ້ງເຜີຍແຜ່ເຊື່ອມຊຶມເອກະສານ ມະຕິກອງປະຊຸມສາມັນຄົບຄະນະບໍລິຫານງານຊາວໜຸ່ມເປີດກວ້າງ ຄັ້ງທີ 3 ສະໄໝທີ VIII, ເອກະສານວາລະແຫ່ງຊາດກ່ຽວກັບການແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ, ເອກະສານວາລະແຫ່ງຊາດກ່ຽວກັບບັນຫາຢາເສບຕິດ (13 ຄໍາຖາມ-13 ຄໍາຕອບ) ແລະ ບົດສະຫຼຸບການຈັດຕັ້ງປະຕິບັດວຽກງານໜ່ວຍຊາວໜຸ່ມຮາກຖານ ຄະນະໂຄສະນາອົບຮົມແຂວງ ເດືອນ 4-5 ປີ 2022 ຢ່າງເປັນທາງການ ທີ່ຫ້ອງປະຊຸມຄະນະໂຄສະນາອົບຮົມແຂວງ ໂດຍເປັນປະທານຂອງ ສະຫາຍ ນາງ ສີປານຄຳ ອິນໃຈ ເລຂາໜ່ວຍ, ຮອງເລຂາ, ຄະນະໜ່ວຍ ແລະ ສະມາຊິກຊາວໜຸ່ມພາຍໃນໜ່ວຍເຂົ້າຮ່ວມ 7 ຄົນ, ຍິງ 2 ຄົນ.
ຫນ່ວຍກູ້ໄພ: 1624
ມີ 11 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌